U-I-100/97
Natisni
Opravilna št.:
U-I-100/97
Datum odločitve:
20. 4. 2000
Objavljeno:
OdlUS IX, 107
ECLI:
ECLI:SI:USRS:2000:U.I.100.97
Akt:
Odlok o določitvi števila članov v krajevnih skupnostih in volilnih enot za redne volitve v svete krajevnih skupnosti v Občini Radovljica (Uradni vestnik Gorenjske, št. 21/96)
Izrek:
Postopek za preizkus pobude za oceno ustavnosti in zakonitosti Odloka o določitvi števila članov v krajevnih skupnostih in volilnih enot za redne volitve v svete krajevnih skupnosti v Občini Radovljica se ustavi.
Evidenčni stavek:
Ustavno sodišče je postopek za preizkus pobude zaradi umika ustavilo.
Geslo:
Ustavno sodišče, ustavitev postopka zaradi umika pobude.
Volitve, lokalne volitve, sveti krajevnih skupnosti.
Ustavno sodišče, presoja splošnega akta, ki je med postopkom prenehal veljati.
Pravna podlaga:
Zakon o Ustavnem sodišču (ZUstS), 6. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Občinska volilna komisija Občine Radovljica
Datum vloge:
4. 4. 1997
Vrsta odločitve:
sklep
Vrsta rešitve:
ustavitev
Dokument:
US20111
Dokument v PDF obliki:
U-I-100-97.pdf
120 KB
Prenesite datoteko
U-I-100/97
20. 4. 2000
S K L E P
Ustavno sodišče je v postopku za preizkus pobude Občinske volilne komisije Občine Radovljica na seji dne 20. aprila 2000
s k l e n i l o:
Postopek za preizkus pobude za oceno ustavnosti in zakonitosti Odloka o določitvi števila članov v krajevnih skupnostih in volilnih enot za redne volitve v svete krajevnih skupnosti v Občini Radovljica (Uradni vestnik Gorenjske, št. 21/96) se ustavi.
O b r a z l o ž i t e v
1. Pobudnica navaja, da so določila Odloka o določitvi števila članov v krajevnih skupnostih in volilnih enot za redne volitve v svete krajevnih skupnosti v Občini Radovljica (v nadaljevanju: Odlok) v nasprotju z 21. členom Zakona o lokalnih volitvah (Uradni list RS, št. 72/93 in nasl. - v nadaljevanju: ZLV), ki določa, da se v vsaki volilni enoti volijo največ trije člani sveta. Izpodbijani Odlok v nasprotju z navedeno zakonsko določbo predvideva, da se v nekaterih volilnih enotah voli več kot tri člane.
2. Iz podatkov, dostopnih v Uradnem vestniku Gorenjske, je Ustavno sodišče ugotovilo, da je bil izpodbijani Odlok po vložitvi pobude spremenjen. Odloka o spremembah in dopolnitvah izpodbijanega Odloka sta bila objavljena v Uradnem vestniku Gorenjske, št. 52/98 z dne 2. 10. 1998 in št. 30 z dne 3. 8. 1999. Iz vsebine obeh Odlokov o spremembah in dopolnitvah izhaja, da je bil izpodbijani Odlok spremenjen prav v spornih določbah in da je bil s tem usklajen z ZLV.
3. Ustavno sodišče je glede na 47. člen Zakona o Ustavnem sodišču (Uradni list RS, št. 15/94 - v nadaljevanju: ZUstS) pozvalo pobudnico, naj pojasni, ali so nastale z izpodbijanim Odlokom negativne posledice in kakšne, ter naj se izjavi, ali še vztraja pri pobudi in ali pobudo razširja tudi na pozneje sprejete spremembe Odloka.
4. Pobudnica je 17. 4. 2000 sporočila, da pobudo umika. Zato je Ustavno sodišče postopek ustavilo.
5. Ustavno sodišče je sprejelo ta sklep na podlagi prve alinee 52. člena Poslovnika Ustavnega sodišča Republike Slovenije (Uradni list RS, št. 49/98) in 6. člena ZUstS v sestavi: predsednik Franc Testen ter sodnice in sodniki dr. Janez Čebulj, dr. Zvonko Fišer, Lojze Janko, Milojka Modrijan, dr. Mirjam Škrk, dr. Lojze Ude in dr. Dragica Wedam-Lukić. Sklep je sprejelo soglasno.
P r e d s e d n i k
Franc Testen